[{"text_idx": "#000001", "text": "Ein proffilStrategaethPwy ydym niEin heffaith economaidd a chymdeithasolAdolygiad BlynyddolHanes"}, {"text_idx": "#000005", "text": "IsraddedigPorwch drwy ein pynciauCyrsiauPam astudio gyda ni?Diwrnodau Agored ac ymweliadauGwneud caisAriannu'ch astudiaethauFfioedd dysguCwrdd a\u0302\u2019n blogwyr myfyrwyrProsbectwsRhieni a chefnogwyrAthrawon a chynghorwyr gyrfaoeddCysylltu a\u0302 ni"}, {"text_idx": "#000026", "text": "Siaradon ni a\u0302 Shuting Cai (sydd hefyd yn cael ei galw\u2019n Lily), myfyriwr Cyfrifeg a Chyllid o\u0302l-raddedig a gymerodd ran yng nghynllun \u2018Ieithoedd i Fusnes\u2019."}, {"text_idx": "#000027", "text": "A hithau\u2019n enedigol o Tsieina, ymgymerodd Lily a\u0302 datblygiad busnes ac ymchwil i\u2019r farchnad yn yr iaith Mandarin ar gyfer busnes harddwch ar-lein o\u2019r radd flaenaf yng Nghaerdydd, Escentual. Cyflawnodd sefydlydd Escentual, Rakesh Aggarwal, ei MBA yng Nghaerdydd ym 1999."}, {"text_idx": "#000029", "text": "Yn achos Lily, roedd hyn yn golygu cynorthwyo gyda lansio cynhyrchion newydd a rhoi gwybodaeth i wella strategaeth ryngwladol y busnes ar gyfer y cyfryngau cymdeithasol."}, {"text_idx": "#000030", "text": "\u201cRoedd y ro\u0302l yn cynnwys ymchwil a chasglu gwybodaeth am y tueddiadau presennol yn y diwydiant harddwch yn Tsieina. Fy ngwaith i oedd canfod cyfleoedd i werthu yn y farchnad Asiaidd a rhoi mewnweliadau i rwydweithio cymdeithasol Tsieineaidd.\u201d"}, {"text_idx": "#000032", "text": "O safbwynt Escentual, mae\u2019r profiad wedi bod yn gwbl gadarnhaol hefyd. Mae Chelsey Edmunds, Golygydd Ymgyrchoedd, yn dweud bod mewnbwn Lily wedi galluogi\u2019r busnes i ddeall eu cynulleidfa Tsieineaidd yn well a darganfod bylchau yn eu marchnata lle gallen nhw ychwanegu gwerth at eu cwsmeriaid."}, {"text_idx": "#000036", "text": "Rydych yn gallu pennu union fformat a chynnwys yr interniaeth, ar y cyd a\u0302\u2019r myfyriwr yr ydych yn ei ddewis. Mae Ti\u0302m Profiad Gwaith Cysylltiadau ar gyfer y Dyfodol yn y Brifysgol yn cynnig arweiniad i chi, a bydd yn rheoli\u2019r broses recriwtio pen-i-ben drosoch chi \u2013 pob dim, o\u2019ch helpu i greu disgrifiad ro\u0302l i hyrwyddo\u2019r ro\u0302l i fyfyrwyr, croesawu ceisiadau a chynnal y rownd hidlo gyntaf ar eich rhan. Gweithiodd Lily gydag Escentual yn rhan-amser drwy gydol y semester, ond os oes angen cwblhau prosiect ar sail amser llawn, gall y ti\u0302m eich cynghori ynghylch yr amserau gorau i hyrwyddo\u2019r cyfle i fyfyrwyr hefyd."}, {"text_idx": "#000037", "text": "Wedi\u2019ch ysbrydoli gan brofiadau Lily gydag Escentual? Am gael gwybod rhagor? Rhagor o wybodaeth am gynllun Ieithoedd i Fusnes a ffyrdd eraill gall eich busnes fachu ar dalent a syniadau myfyriwr o Brifysgol Caerdydd drwy ebostio workexperience@cardiff.ac.uk"}, {"text_idx": "#000040", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]